stanford-oval/wikipedia huggingface dataset:
Lose Control (שיר של טדי סווימס)

"Lose Control" הוא שיר של הזמר-יוצר האמריקאי טדי סווימס, שיצא לאור ב-23 ביוני 2023, כסינגל השני מתוך אלבום הבכורה שלו, I've Tried Everything but Therapy (Part 1)‏ (2023). השיר הופק על ידי אמו וג'וליאן בונטה, וזה שירו הראשון של סווימס שנכנס למצעד הבילבורד הוט 100, כאשר נכנס למקום ה-99 והגיע בשיאו למקום הראשון. השיר הגיע לצמרת המצעדים בבלגיה ושווייץ.
רקע

טדי סווימס אמר על השיר:
להיות מאוהב לפעמים יכול להיות כמו התמכרות - תמיד לרדוף אחרי השיאים מהשפל. זה לאבד את עצמך ולאבד שליטה כשהכל מתחיל להסתבך ולחשוב שהמוצא היחיד הוא להיות עם האדם הזה, לרדוף אחרי התחושה הזו שוב ושוב.
המקור באנגלית
Being in love can be like an addiction sometimes — always chasing the highs from the lows. It's about losing yourself and losing control when it all starts to cave in and thinking that the only way out is through being with that person, chasing that feeling over and over again.
סווימס עבד על השיר במהלך מחנה כתיבה של ארבעה ימים בפאלם ספרינגס עם ג'וליאן בונטה, המפיק Ammo, והכותב מיקי אקו.
הרכב

השיר נכתב על נושאים של שימוש בחומרים ממכרים, תלות רגשית, חרטה ושברון לב. הטקסטים נכתבו בהשראת חוויות אישיות של סווימס, והוא העיד שהכתיבה במחנה בפאלם ספרינגס הייתה אינטימית, כמו "קריאת מחשבות". השיר מאופיין בשורשים מוזיקליים הכוללים קאנטרי, רוק, מוטאון ו-R&B, והוא עוצב לביצועים חיים.
המפיק Ammo (ג'ושוע קולמן) תרם ביט בקצב בינוני, שאיפשר מקום ל"ריף ווקאלי אפי", שמושווה ל-"Fallin'" של אלישה קיז.
ביקורות

"Lose Control" הוא שיר בולט שזכה להצלחה משמעותית בשנת 2024. השיר מאופיין באקורדים חזקים לפסנתר ובקצב חזק המעביר ביעילות את הנושא של מערכת יחסים רעילה ותחושות של חוסר אונים. ההופעה הווקאלית של סווימס מודגשת בזכות הכמיהה המובעת בה. השיר זכה לשבחים על הצגת המנעד הקולי והיכולת הרגשית של האמן, תוך חיזוק מעמדו כדמות בולטת במוזיקה העכשווית.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 50 |  |
הצלחה מסחרית

השיר הגיע למקום הראשון במצעד הבילבורד הוט 100 לאחר 32 שבועות, וקבע שיא חדש לזמר לשיר שבילה במצעד הכי הרבה זמן לפני שהגיע לפסגה.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | שיר השנה | מועמדות |  |
| פרס הווידאו קליפים של MTV | 11 בספטמבר 2024 | הופעת הפוש של השנה | מועמדות |  |
| פרס הווידאו קליפים של MTV | 11 בספטמבר 2024 | האלטרנטיבי הטוב ביותר | מועמדות |  |
| פרס המוזיקה של בילבורד | 12 בדצמבר 2024 | שיר ההוט 100 המוביל | זכייה |  |
| פרס המוזיקה של בילבורד | 12 בדצמבר 2024 | שיר סטרימינג מוביל | מועמדות |  |
| פרס המוזיקה של בילבורד | 12 בדצמבר 2024 | שיר רדיו מוביל | זכייה |  |
| פרס המוזיקה של בילבורד | 12 בדצמבר 2024 | השיר הנמכר ביותר | מועמדות |  |
| פרס המוזיקה של בילבורד | 12 בדצמבר 2024 | שיר הבילבורד גלובל 200 המוביל | מועמדות |  |
| פרס המוזיקה של בילבורד | 12 בדצמבר 2024 | שיר הבילבורד גלובל ללא ארצות הברית המוביל | מועמדות |  |
מיקומי שיא

|   ‏‏‏  מצעדים ודירוגים (2023–2024)> מדינה |   ‏‏‏  מצעדים ודירוגים (2023–2024)> מצעד |   ‏‏‏  מצעדים ודירוגים (2023–2024)> מיקום שיא |   ‏‏‏  מצעדים ודירוגים (2023–2024)>  |
| --- | --- | --- | --- |
|  עולמי | בילבורד גלובל 200 | 4 |  |
|  עולמי | בילבורד גלובל ללא ארצות הברית | 3 |  |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 4 |  |
|  איסלנד | הפלייליסט | 2 |  |
|  איטליה | מצעד הסינגלים האיטלקי | 60 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הסטרימינג | 3 |  |
|  ארצות הברית | מצעד שירי הרדיו | 1  |  |
|  ארצות הברית | מצעד השירים הדיגיטליים | 1 |  |
|  ארצות הברית | מצעד הפופ איירפליי | 1 |  |
|  ארצות הברית | מצעד השירים העכשוויים למבוגרים | 2 |  |
|  ארצות הברית | מצעד 40 השירים למבוגרים | 1 |  |
|  ברזיל | טופ 100 ברזיל | 57 |  |
|  גרמניה | GfK – טופ 100 | 6 |  |
|  דנמרק | היטליסטן | 7 |  |
|  דרום אפריקה | אנטרטיינמנט מוניטורינג אפריקה | 11 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 1 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 6 |  |
|  ישראל | היטליסט | 24  |  |
|  לוקסמבורג | בילבורד | 1 |  |
|  לטביה | לטביה טופ 40 | 6 |  |
|  ליטא | AGATA | 8 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 4 |  |
|  סלובקיה | ČNS IFPI | 11 |  |
|  ספרד | PROMUSICAE | 64 |  |
|  פורטוגל | מצעד הסינגלים הפורטוגזי | 5 |  |
|  פלנדריה | אולטראטופ 50 | 1 |  |
|  צרפת | SNEP | 6 |  |
|  קנדה | קנדה הוט 100 | 2 |  |
|  רומניה | מצעד השירים הרומני | 6 |  |
|  שוודיה | סוורייטופליסטן | 15 |  |
|  שווייץ | המצעד השווייצרי | 1 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארגנטינה | ארגנטינה הוט 100 | 84 |  |
|  הולנד | מצעד 40 הסינגלים ההולנדיים | 67 |  |
|  פלנדריה | אולטראטופ 50 | 67 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 2 |  |
|  עולמי | בילבורד גלובל ללא ארצות הברית | 5 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הסטרימינג | 3 |  |
|  ארצות הברית | מצעד שירי הרדיו | 1 |  |
|  ארצות הברית | מצעד השירים הדיגיטליים | 2 |  |
|  ארצות הברית | מצעד הפופ איירפליי | 2 |  |
|  ארצות הברית | מצעד השירים העכשוויים למבוגרים | 5 |  |
|  ארצות הברית | מצעד הפופ איירפליי למבוגרים | 1 |  |
|  ארצות הברית | מצעד השירים הקצביים | 40 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 4× פלטינה | 280,000 |
| ארצות הברית (RIAA) | 6× פלטינה | 6,000,000 |
| בלגיה (BEA) | פלטינה | 40,000 |
| הולנד (NVPI) | זהב | 40,000 |
| הממלכה המאוחדת (BPI) | 2× פלטינה | 1,200,000 |
| ניו זילנד (Recorded Music NZ) | 4× פלטינה | 120,000 |
| פולין (ZPAV) | 2× פלטינה | 100,000 |
| קנדה (Music Canada) | 6× פלטינה | 480,000 |
סיכום
| בכל העולם | — | 8,260,000 |
רובן גייגו

רובן גייגו (באנגלית: Ruben Gallego; נולד ב-20 בנובמבר 1979) הוא פוליטיקאי אמריקאי, המכהן כחבר הסנאט של ארצות הברית מטעם מדינת אריזונה. קודם לכן, בשנים 2015–2025, כיהן כחבר בית הנבחרים של ארצות הברית מטעם מחוז הקונגרס השלישי של מדינת אריזונה. בבחירות המקדימות לנשיאות ארצות הברית במפלגה הדמוקרטית 2020 מונה לראש מטה הבחירות של אריק סוולוול. בשנים 2011 ועד 2014 שימש כחבר בבית הנבחרים המדינתי של אריזונה, בו שימש החל מ-2012 כסגן מנהיג סיעת המיעוט בבית הנבחרים.
ביוגרפיה

גייגו נולד בשיקגו, לאב ממוצא מקסיקני ולאם קולומביאנית. כשהיה ילד, נטש אביו את משפחתם, ואמו נאלצה לגדלו יחד עם שלוש אחיותיו לבדה. משפחתו עברה לאוורגרין פארק (אנ') בפרוורי שיקגו, שם למד בתיכון הקהילתי של אוורגרין פארק. את לימודיו לתואר ראשון ביחסים בינלאומיים עשה באוניברסיטת הרווארד, ולאחר מכן, התגייס לחיל הנחתים של ארצות הברית. לאחר שקיבל הכשרת חיל רגלים, נשלח גייגו ללחימה בעיראק, לצד הגדוד הרגלי השלישי והגדוד הימי ה-25 של צבא ארצות הברית. בין השנים 2005–2006 נספו כ-46 נחתים מגדודים אלו, ביניהם חברו הטוב של גייגו. חזונו לעזור לחיילים הלומי קרב הניע את גייגו בראשיתה של הקריירה הפוליטית שלו.
בשנת 2009 נבחר לסגן יושב ראש המפלגה הדמוקרטית באריזונה, ובנובמבר 2010 התמודד לתפקיד חבר בבית הנבחרים של המדינה מטעם המחוז ה-16, הוא נבחר ונכנס לתפקיד ב-10 בינואר 2011 .
הצעתו הראשונה שעברה בבית הנבחרים של אריזונה העניקה תמיכה בשכר לימוד ליוצאי צבא הגרים במדינה. גייגו נמנה בין המתנגדים לחוק התמיכה באכיפת החוק וביטחון שכונותינו. במרוצת השנים הקים גייגו קבוצה אזרחית שקידמה את הדחתו של השריף של מחוז מריקופה ג'ו ארפאיו. גייגו ציין לרעה את מדיניות ההגירה של ארפאיו ואת שימושו בכספי הציבור למען חקירת אזרחותו של נשיא ארצות הברית ברק אובמה.
ב-27 בפברואר 2014 הכריז גייגו כי בכוונתו להתמודד לבית הנבחרים האמריקני מטעם מחוז הקונגרס השביעי של אריזונה. במרץ, על אף שיכל להמשיך לכהן כחבר בבית הנבחרים של אריזונה, התפטר גייגו מתפקידו. גייגו זכה בבחירות המקדימות לבית הנבחרים של המפלגה הדמוקרטית והביס ארבעה יריבים. ב-3 בינואר 2015 נשבע לתפקידו בבית הנבחרים. הוא נבחר לתפקיד שלוש פעמים נוספות מטעם המחוז השביעי, ב-2016, 2018 ו-2020. בבחירות 2022, בעקבות מספור מחדש לאחר מפקד האוכלוסין של 2020, שונה מספר המחוז והוא נבחר כחבר בית הנבחרים האמריקאי מטעם מחוז הקונגרס השלישי של אריזונה.
בקונגרס ה-118 הוא משמש כחבר ועדת הכוחות המזוינים של ארצות הברית וועדת משאבי הטבע.
לקראת בחירות 2024, הודיע כי בכוונתו להתמודד בבחירות לסנאט האמריקאי במקומה של הסנאטורית קירסטן סינמה. זאת לאחר שסינמה הודיעה כי היא עוזבת את המפלגה הדמוקרטית ותמשיך לשמש כסנאטורית עצמאית בסנאט. במהלך הבחירות גבר על יריבתו הרפובליקנית קארי לייק ברוב דחוק של 50.06% מקולות הבוחרים, ונבחר לסנאט האמריקאי.
חיים אישיים

גייגו נישא ב-2010 לקייט גייגו (וידלנד) המכהנת מ-2019 כראש עיריית פיניקס. הם התגרשו ב-2017 ולהם ילד אחד.
ב-2021 הוא התחתן עם לוביסטית, סידני ברון. בדצמבר 2022, הזוג הופיע בתוכנית "בוקר טוב אמריקה" והודיע שהם מצפים לילדה. היא נולדה ב-8 ביולי 2023.
הערות שוליים

↑  Arizona Rep. Ruben Gallego Joins Eric Swalwell's Presidential Campaign
↑  Ruben Gallego Is Sworn In As Representative From Arizona's 7th Congressional District
↑  Ruben Gallego
↑  Joe Arpaio Opponents Form Super PAC To Unseat Arizona Sheriff
↑  Ruben Gallego, Arizona State Rep., Announces Bid For Congress
↑  סאהיל קאפור, Democrat Ruben Gallego launches run for Senate in Arizona as Sinema stays silent, באתר NBC News‏, 23 בינואר 2023 (באנגלית)
| חברי הסנאט של ארצות הברית מטעם מדינת אריזונה אריזונה |
| --- | --- | --- |
| קבוצה 1 | הנרי אשורסט • ארנסט מקפרלנד • בארי גולדווטר • פול פאנין • דניס דיקונסיני • ג'ון קייל • ג'ף פלייק • קירסטן סינמה • רובן גייגו |  |
| קבוצה 3 | מרקוס סמית' • ראלף קמרון • קרל היידן • בארי גולדווטר • ג'ון מקיין • ג'ון קייל • מרתה מקסאלי • מארק קלי |  |
| --- | --- |
בקרת זהויות :  LCCN: n2021042514  SNAC: w6ch0fs3  SUDOC: 260403172  US Congress: G000574  VIAF: 3232162844758473240004   WorldCat (עם VIAF): 3232162844758473240004
פקטור VII

פקטור VII הוא אחד מהמרכיבים העיקריים בתהליך הקרישה. זהו אנזים ממשפחת הסרין פרוטאזות. תפקידו העיקרי הוא להתחיל את תהליך הקרישה ביחד עם הגורם הרקמתי (אנ'). פקטור VII מקיים אינטראקציה עם גורם רקמה וקולטן חלבון C אנדותל.
פיסיולוגיה

הגורם הרקמתי נמצא בכלי הדם, ואינו חשוף באופן נורמלי בזרם הדם. במקרה שכלי הדם נפגע, נחשף הגורם הרקמתי, ופקטור VII נצמד אליו והופך לפקוטןר פעיל הקרוי VIIa. הפיכתו לפקטור VIIa מתבצעת על ידי פעולתם של פרוטאזות שונות, כגון טרומבין, פקטור Xa, פקטור IXa, פקטור XIIa או הקומפלקס XII-TF עצמו. .לאחר הפיכתו לפעיל, יכול פקטור VIIa לקשור יון סידן . בקריסטלוגרפיה ניתן לראות שהקישור גורם ליצירת בליטות בדמות "אצבעות" מהמולקולה, שננעצות בממברנה הפוספוליפידית של הטסיות. הקומפלקס VII-TF מאקטב בעיקר את פקטור X ופקטור IX. לפקטור VII זמן מחצית החיים של 6 שעות.
הפעילות של פקטור VII מעוכבת על ידי הפקטור הרקמתי (אנ') (TFPI), המשוחרר באופן כמעט מידי לאחר התחלת תהליך הקרישה. פקטור VII המיוצר על ידיד הכבד, תלוי בנוכחות של וויטמין K הנדרש לתהליך הסינטזה שלו. פעולת הגורם מעוכבת על ידי מעכב רקמות גורם מסלול (TFPI), המשתחרר כמעט מיד לאחר התחלת הקרישה. שימוש בוורפרין או נוגדי קרישה דומים מפחית את הסינתזה הכבדית של FVII מתן נוגדי קרישה כגון קומדין יפחיתו את פעילותושל פקטור VII.
מחסור בפקטור VII נדיר ומועבר בתורשה רצסיבית; המחלה דמוית המופיליה. והטיפול בה הוא באמצעות מתן פקטור VII רקומביננטי (NovoSeven). תרופה זו בעלת שימוש במקרים של דימום בלתי ניתן לשליטה אצל חולי המופיליה החסרים פקטור VIII או פקטור IX או במקרים של שטפי דם בלתי ניתנים לשליטה, אולם כרוך בתופעות לוואי כגון פקקת ורידים עמוקים (אנ'), תסחיף ריאתי או אוטם שריר הלב. עם זאת, מחקרים בבעלי חיים לא הראו סיבוכים כפי שנראו בבני אדם, למעשה המחקרים מצביעים על פרוגנוזה טובה יותר. במסגרות הצבאיות הוא משמש כאמצעי התערבות בסיבוכים הקשורים לדימומים הקשורים לקרישה תוך-וסקולרית מפושטת הנגרמים על ידי טראומה חודרת.
בעת האחרונה, קיימים מחקרים במטרה לבצע ריפוי גנטי. המחקרים מבוצעים בכלבים הנושאים מוטציות הגורמות לפגיעה בפקטור VII.
גורם אנושי רקומביננטי של פקטור VII בטיפולים למקרים של דימום תוך- מוחי לא הראה תועלת ואינו מומלץ בשלב זה
מבנה כימי

פקטור VII חולק מבנה משותפ עם הפקטורים IX ו-X.
גנטיקה

הגן של פקטור VII ממוקם על כרומוזום 13 (13q34).
קישורים חיצוני

מדיה וקבצים בנושא  בוויקישיתוף
הערות שוליים

1 2 3  GRCm38: Ensembl גרסה 89: ENSMUSG00000031443 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  Carlsson K, Freskgård PO, Persson E, Carlsson U, Svensson M (ביוני 2003). "Probing the interface between factor Xa and tissue factor in the quaternary complex tissue factor-factor VIIa-factor Xa-tissue factor pathway inhibitor". European Journal of Biochemistry. 270 (12): 2576–2582. doi:10.1046/j.1432-1033.2003.03625.x. PMID 12787023. {{cite journal}}:  (עזרה)
↑  Zhang E, St Charles R, Tulinsky A (בפברואר 1999). "Structure of extracellular tissue factor complexed with factor VIIa inhibited with a BPTI mutant". Journal of Molecular Biology. 285 (5): 2089–2104. doi:10.1006/jmbi.1998.2452. PMID 9925787. {{cite journal}}:  (עזרה)
↑  NovoSeven® RT Mechanism of Action | NovoSeven® RT (coagulation Factor VIIa, recombinant), novoMEDLINK (באנגלית)
↑  Hodgetts TJ, Kirkman E, Mahoney PF, Russell R, Thomas R, Midwinter M (בדצמבר 2007). "UK defence medical services guidance for the use of recombinant factor VIIa (rFVIIa) in the deployed military setting". Journal of the Royal Army Medical Corps. 153 (4): 307–309. doi:10.1136/jramc-153-04-18. PMID 18619169. {{cite journal}}:  (עזרה)
↑  Oscar A. Marcos-Contreras, Shannon M. Smith, Dwight A. Bellinger, Robin A. Raymer, Elizabeth Merricks, Armida Faella, Giulia Pavani, Shangzhen Zhou, Timothy C. Nichols, Katherine A. High, Paris Margaritis, Sustained correction of FVII deficiency in dogs using AAV-mediated expression of zymogen FVII, Blood 127, 2016-02-04, עמ' 565–571 doi: 10.1182/blood-2015-09-671420
↑  Mayer SA, Brun NC, Begtrup K, Broderick J, Davis S, Diringer MN,  et al. (בפברואר 2005). "Recombinant activated factor VII for acute intracerebral hemorrhage". The New England Journal of Medicine. 352 (8): 777–785. doi:10.1056/NEJMoa042991. PMID 15728810. {{cite journal}}:  (עזרה)
↑  Mayer SA, Brun NC, Begtrup K, Broderick J, Davis S, Diringer MN,  et al. (במאי 2008). "Efficacy and safety of recombinant activated factor VII for acute intracerebral hemorrhage". The New England Journal of Medicine. 358 (20): 2127–2137. doi:10.1056/NEJMoa0707534. hdl:10067/688040151162165141. PMID 18480205. {{cite journal}}:  (עזרה)
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צעדת המלח

גנדי בעת מצעד המחאה על מונופול המלח
סאטיאגרהאת המלח הייתה פעולת מרי אזרחי לא אלים נגד שלטון האימפריה הבריטית בהודו, שהתמקד במס המלח שהטיל ממשל זה. המרי החל בצעדת המלח לדאנדי ב-12 במרץ 1930. זו הייתה פעולת ההתנגדות הראשונה נגד השלטון הבריטי לאחר פונרה סווארג', הכרזת העצמאות על ידי מפלגת הקונגרס הלאומי ההודי. מהאטמה גנדי הוביל את צעדת דאנדי מהאשראם שלו באזור עיר אהמדאבאד אל הכפר דאנדי בחוף הים (היום במדינת גוג'ראט), כדי להפיק מלח מהים הערבי. הודים במספרים גדלים והולכים הצטרפו אליו במהלך הדרך. בסופו של המסע בן 400 הקילומטרים, ב-6 באפריל 1930 הפר גנדי את חוק המלח שאסר על הפקה של מלח מתחרה במונופול הבריטי. דבר זה הצית פעולות נרחבות של מרי אזרחי נגד הראג' הבריטי בהן השתתפו מיליוני הודים.
רקע

בשנת 1927 מינתה ממשלת בריטניה את "הוועדה הסטטוטורית ההודית" לרפורמה חוקתית בהודו בראשותו של סר ג'ון סימון ובהשתתפות קלמנט אטלי (שהפך לאחר מכן לראש הממשלה הבריטי שפיקח על הענקת העצמאות להודו ופקיסטן מאוחר יותר). ועדת סימון לא התקבלה באהדה בהודו ובכירים רבים בהודו לא קיבלו את עבודתה ולא שיתפו פעולה עימה. בוועידה בקולקטה בדצמבר 1928 קידם גנדי החלטה הקוראת לממשלה הבריטית להעניק להודו מעמד של דומיניון או שיפתח נגדה קמפיין לא-אלים חדש שמטרתו השגת עצמאות מלאה להודו. גנדי מיתן את דעותיהם של אנשים צעירים יותר כמו סובהש צ'נדרה בוס וג'ווהרלל נהרו שרצו לתבוע עצמאות מיידית, אבל גם שינה את עמדתו שלו, למתן אורכה של שנה אחת בלבד במקום שנתיים.
הבריטים לא הגיבו. ב-31 בדצמבר 1929 נפרס דגלה של הודו בלאהור. ב-26 בינואר 1930 חגגה מפלגת הקונגרס שהתכנסה בלאהור את יום העצמאות ההודי. לאחר עצמאות הודו, קובלה חוקת הודו באופן סמלי ב-26 בינואר 1950, והוא נחגג מאז כיום הרפובליקה.
צעדת המלח

בהתאם להבטחתו, פתח גנדי בסאטיאגרהא חדשה נגד מס המלח במרץ 1930, ששיאה היה צעדת המלח המפורסמת לדאנדי מ-12 במרץ ועד ל-6 באפריל 1930. גנדהי צעד 400 קילומטרים מאהמדאבאד (בירת גוג'ראט) לדאנדי (כפר חוף קטן במדינה זו), כדי להפיק מלח בעצמו. אלפי הודים וכתבי עיתונות מרחבי העולם התלוו אליו במסעו אל הים.
גנדי נעצר ב-5 במאי 1930, מספר ימים לפני ביצוע של פשיטה מתוכננת על מפעלי המלח בדהראסאנה (Dharasana) בגוג'ראט. מצעד דנאדי והמאבק העוקב בדהראסאנה משכו את תשומת לבה של התקשורת העולמית אל תנועת העצמאות ההודית, וזו העניקה לנושא כיסוי נרחב בעיתונים וביומני קולנוע.
הסאטיאגרהא נגד מס המלח נמשכה במשך שנה כמעט, ונגמרה כאשר שוחרר גנדי מכלאו, והחלו הדיונים עם המשנה למלך לורד אירווין בוועידת השולחן העגול ההודית השנייה.
יותר מ-80,000 הודים נעצרו כחלק מסאטיאגרהאת המלח. למאבק הייתה השפעה משמעותית בשינוי הגישה של בריטניה והעולם כלפי השאלה של עצמאות הודו, והוא גרם להודים רבים להצטרף לראשונה למאבק, אם כי נכשל בהשגת ויתורים מדיניים משמעותיים מצד הבריטים. המאבק נחשב לאחד הקמפיינים המוצלחים ביותר של גנדי, ובצד הפרסום של המאבק, הוא הקנה פרסום בינלאומי רב גם לגנדי עצמו. בין היתר נבחר גנדהי ב-1930 לאיש השנה של השבועון טיים.
אדורים

.
| --- | --- |
מפת יהודה המקראית
מפת יהודה המקראית
 היסטוריה
 תרבויות:  התרבות הכנענית התרבות ההלניסטית
 תקופות:  ברונזה בייניימית תקופת הברונזה המאוחרת תקופת הברזל I תקופת הברזל II התקופה הביזנטית בארץ ישראל התקופה המוסלמית המוקדמת בארץ ישראל
 סוג:  יישוב קדום
 אתר ארכאולוגי
 מצב:  הרוס
 מיקום
 מדינה:  מדינה פלסטינית 
 קואורדינטות:  31°30′18″N 35°01′39″E﻿ / ﻿31.50506°N 35.0275°E﻿ / 31.50506; 35.0275
 he
 
אֲדוֹרַים הייתה עיר קדומה בהר יהודה, הנזכרת במקרא ובמקורות מימי בית שני. שמה השתמר בשם הכפר הערבי דוּרָא. שמו של היישוב אדורה, כ-5 ק"מ מצפון לה, על כביש חוצה יהודה, נבחר בזיקה לשם המקראי, וכך גם שמו של בסיס אדוריים.
הזיהוי, הסקרים והממצא הארכאולוגי > זיהוי האתר

זיהויה המקובל של אדורים הוא כאמור בכפר דורא. האתר העתיק נמצא בגרעין הקדום של הכפר, אך לא בחלקו הגבוה אלא מעל הבאר.
הזיהוי, הסקרים והממצא הארכאולוגי > הסקרים והממצא הארכאולוגי

אתרה של דורא נסקר לראשונה באופן שיטתי בידי משה כוכבי ולאחר מכן בידי אבי עופר.
שטחו המרבי של האתר הקדום מוערך בכ-30 דונם, כששיאי היישוב הם בתקופות הברזל 2ג וההלניסטית. ראשית היישוב בתקופת הברונזה התיכונה (כ-10 דונם), אולי מראשיתה ועד ראשית תקופת הברונזה המאוחרת 1. היישוב מתחדש בתקופת הברזל 2א (כ-11 דונם) ונמשך ברציפות בתקופות הברזל 2ב (כ-17 דונם), 2ג (כ-30 דונם: האתר ה-6 בגודלו בהר-יהודה), 2ד (כ-12 דונם), פרסית (כ-12 דונם), הלניסטית (כ-29 דונם: היישוב החזק ביותר בעצמתו הקראמית), רומית 1 (כ-11 דונם). מהתקופה הרומית 2 לא זוהו חרסים. אחר כך מתקיים היישוב בתקופה הביזנטית (כ-13 דונם) ובימי הביניים (כ-11 דונם). במהלך התקופה העות'מאנית גדל היישוב עד להיקף מרבי של כ-65 דונם, כלומר מעבר לגרעין הקדום.
ההיסטוריה של אדוריים > התקופה הכנענית (תקופת הברונזה)

לפי ממצאי הסקר יישוב האתר החל בתקופת הברונזה התיכונה, אלא שהיקפו לא היה גדול מאד, ואין הוא נזכר במקורות בני התקופה.
בתקופת הברונזה המאוחרת האתר חדל להתקיים, למעט אולי פרק זמן קצר בראשית התקופה, ובכך הוא דומה לאתרים רבים אחרים מתקופת הברונזה בהר יהודה ובהר המרכזי בכלל.
בעבר סברו כי אדורים נזכרת במכתבי אל עמרנה שמתקופת הברונזה המאוחרת, אלא שהשערה זו הופרכה זה מכבר, והעיר הנזכרת שם זוהתה כעיר בגולן.
ההיסטוריה של אדוריים > תקופת בית ראשון (תקופת הברזל)

אדורים נזכרת במקרא רק פעם אחת, ברשימת הערים למצור המיוחסת לרחבעם. מרבית חוקרי המקרא דוחים את ייחוס הרשימה לימי רחבעם מסיבות שונות, וביניהן שאין זה סביר כי אילון וגת נכללו בממלכתו, וכן העובדה שבחלק מהערים הנזכרות לא נתגלה ממצא מתקופת הברזל 2א-ב, זמנו המשוער של רחבעם. ייתכן שאין רקע היסטורי ריאלי לרשימה כנתינתה בידינו. אם הרשימה כן היסטורית, נראה שזמנה הוא בין ימי חזקיהו לימי צדקיהו, וגם הממצא הארכאולוגי בהר יהודה תומך בכך. נראה כי תיארוך לימיו של צדקיהו תואם יותר לרשימה ולהיקפה, ומציג פחות בעיות מאשר תיארוך לימי חזקיהו, אך אין זו מסקנה מוחלטת.
כאמור, אדורים איננה נזכרת עוד במקרא, אולם ניתן לשחזר את תולדותיה לאור הממצא הארכאולוגי על רקע התמונה הארכאולוגית וההיסטורית הכללית בהר יהודה. אדוריים נוסדה בראשית תקופת המלוכה (תקופת הברזל 2א), והלכה וגדלה ברציפות עד סוף תקופת הברזל 2ג. במועד זה חרבו כל ערי יהודה, למעט ירושלים, במסע סנחריב לדיכוי מרד חזקיהו (שנת 701 לפסה"נ), ומסתבר שגם אדורים חרבה אז, לאחר מכן חלק מהערים לא חזרו להתקיים, ואילו אחרות יושבו מחדש אך בהיקף מצומצם יותר, וכך גם באדורים על פי הממצא. מאידך, בעת חורבן בית ראשון לא חרבו כל אתרי יהודה, וכיוון שאדורים ממשיכה להתקיים באותו היקף גם בתקופה הפרסית, אין לדעת אם חרבה ושוקמה, או שלא חרבה כלל. אשר לרשימת הערים למצור (לעיל), אם כן יש לה רקע היסטורי ממשי, הרי אדורים יכלה להיות חלק מהרשימה הן בימי מרד חזקיהו בסנחריב מלך אשור, והן בימי מרד צדקיהו בנבוכדנצר מלך בבל.
ההיסטוריה של אדוריים > תקופת בית שני

בספרו של יוסף בן מתתיהו, "קדמוניות היהודים", מוזכרות הערים "אדורים" ו"מרשה" (השוכנת מצפון-מערב לאדורים) כערים בעלי אוכלוסייה אדומית.
שתי הערים הללו היו המרכזיות באפארכיה אידומיאה. מכיוון שמרשה נמצאה בשפלה הדרומית, קרוב יותר למישור החוף, וישבה בה אוכלוסייה פיניקית גדולה, הרי שאדורים, ששכנה על גב ההר בלב היישוב האדומי, הייתה למעשה העיר המרכזית שלו.
יוחנן הורקנוס החשמונאי היה במהלך של כיבושים וחיזק את האחיזה היהודית בעבר הירדן ובשכם, שם הרס את מקדש השומרונים על הר גריזים. את מלחמתו הבאה ערך יוחנן נגד שתי הפוליס שבאדום (אדורים ומרשה) וכבש את אזור הרי חברון כולו:
והכריע את כל האדומים והרשה להם להישאר בארץ אם יימולו ויאותו לקיים את חוקי היהודים והללו קיבלו על עצמם... ומאותו זמן ואילך היו הללו יהודים.
אדורים מוזכרת פעם נוספת בהקשר להחלטת המושל הרומי גביניוס לחלק את העם ביהודה החשמונאית "לחמישה בתי-דינים". יוסף בן מתתיהו כתב בספרו "מלחמת היהודים" כי לאחר ניצחונו של גביניוס על אלכסנדרוס בן אריסטובולוס, הוא מינה את הורקנוס השני על "משמרת בית המקדש ואת יתר עסקי השלטון מסר לטובי העם". וכך, על הבסיס הרעיון של הפרד ומשול ועל המודל של הכיבוש הרומאי במוקדון, הוא ממנה את חמשת בתי-הדין: הראשון - בירושלים, השני - בגדר, את "בני הפלך השלישי תחת בית הדין" בצפון הארץ, בחמתא ליד טבריה, הפלך הרביעי - חבל יריחו ו"בראש החבל החמישי יישוב אשר בגליל. ומסיים יוסף בן מתתיהו, שלא מן הנמנע שנועדה להחניף לשלטון הרומאי: "והיהודים שמחו, כי נפדו משלטון היחיד, ומהיום והלאה ינהלו אותם טובי אחיהם".
אברהם שליט סבור כי אחד מחמשת המחוזות הוא אדורים.
ממצאי הסקרים הארכאולוגיים, שתוארו לעיל, מתיישבים היטב עם המקורות ההיסטוריים שנסקרו כאן.
לקריאה נוספת

אפרים תלמי ומנחם תלמי, כל ארץ ישראל - לקסיקון לעם, הוצאת דבר - תל אביב, 1971
משה כוכבי, הסקר בארץ יהודה. יהודה, שומרון וגולן - סקר ארכיאולוגי בשנת תשכ"ח (עורך: משה כוכבי), תשל"ב, עמ' 19-89
אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993
הערות שוליים

↑  ספר דברי הימים ב', פרק י"א, פסוק ט'
↑  אתר סקר ישראל, 1/21/15-10{309}, נצ"מ 1526.1516.
1 2  משה כוכבי, הסקר בארץ יהודה. יהודה, שומרון וגולן - סקר ארכיאולוגי בשנת תשכ"ח (עורך: משה כוכבי), תשל"ב, עמ' 19-89. כאן: עמ' 29, 63-62, אתר 154
1 2 3  אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993, עמ' 3: 17
↑  מכתב 256, שורה 4: אַדוּר
↑  אנציקלופדיה מקראית ב: 103
↑  ספר דברי הימים א', פרק י"א, פסוק ט'
↑  ספר דברי הימים ב', פרק י"א, פסוקים ה'–י"ב
↑  Nadav Na'aman, Hezekiah's Fortified Cities and the LMLK Stamps. BASOR 266, 1986, עמ' 5-21.
↑  אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993, עמ' 1: 70-73, 3: 20-21
↑  אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993
↑  בצלאל בר-כוכבא, "לקסיקון היישובים של מנסאס איש פטרה: על העיר האדומית אדורים וגנבת ראש החמור מן המקדש בירושלים", תרביץ, כרך עג, חוברת ד, תמוז אלול תשס"ד, עמ' 527 [11].
↑  יוסף בן מתתיהו, תולדות מלחמת היהודים עם הרומאים, ספר א פרק ח, פסקה ה (תרגום שמחוני).
↑  אברהם שליט, המשטר הרומאי בארץ ישראל, עמ' 34.
אנדי קים

אנדרו קים (באנגלית: Andrew Kim; נולד ב-12 ביולי 1982) הוא פוליטיקאי אמריקאי המכהן כחבר הסנאט של ארצות הברית מטעם מדינת ניו ג'רזי, מאז דצמבר 2024. קים, חבר המפלגה הדמוקרטית, כיהן בשנים 2019–2024 כחבר בית הנבחרים של ארצות הברית מטעם מחוז הקונגרס השלישי של ניו ג'רזי. הוא החבר הראשון בסנאט של ארצות הברית ממוצא קוריאני-אמריקאי, והסנאטור הראשון של ניו ג'רזי ממוצא אסייתי.